**IEPIRKUMA TEHNISKĀ SPECIFIKĀCIJA - NOLIKUMS**

**“Pētniecībai nepieciešamo pakalpojumu iegāde**

**SIA “VIC TEC” vajadzībām”**

**Iepirkuma identifikācijas Nr. 09072025-1**

Rīga

2025

**VISPĀRĪGA INFORMĀCIJA PAR IEPIRKUMA PROCEDŪRU**

Iepirkums **“**Pētniecībai nepieciešamo pakalpojumu iepirkums SIA “VIC TEC” vajadzībām” Iepirkuma identifikācijas Nr. 09072025-1, SIA " MAŠĪNBŪVES KOMPETENCES CENTRS” projekta Id. Nr. 5.1.1.2.i.0/2/24/A/CFLA/008, ietvaros veiktā pētniecības projekta Nr. J.3.1 “Bezpilota virszemes transportlīdzekļa – ūdens drona (USV) prototips, ar adaptētām torpēdām un pretgaisa aizsardzības sistēmu elementiem” īstenošanai. Iepirkuma konkurss tiek organizēts saskaņā ar 2017. gada 28. februāra MK noteikumi Nr.104 “Noteikumi par iepirkuma procedūru un tās piemērošanas kārtību pasūtītāja finansētajiem projektiem”.

1. Atbalsta pretendents: VIC TEC, SIA
2. Nodokļa maksātāja numurs: LV40203526901
3. Pasūtītāja adrese: Vesetas iela 7, Rīga, LV-1013
4. Pakalpojuma priekšmets: “Pētniecībai nepieciešamo pakalpojumu iepirkums SIA “VIC TEC” vajadzībām”
5. Piegādes vieta: Flotes iela 13, Rīga, LV-1016
6. Pakalpojuma sniegšanas periods: 05.2025 – 02.2027

* Piedāvājuma derīguma termiņš: **vismaz 180 dienas no piedāvājuma iesniegšanas dienas. Pretendents iesniedzot piedāvājumu ar to ir apliecinājis, ka iesniegtais piedāvājums ir derīgs 180 dienas no piedāvājuma iesniegšanas dienas. Ja objektīvu iemeslu dēļ Pasūtītājs nevar noslēgt iepirkuma līgumu piedāvājuma derīguma termiņā, Pasūtītājs var rakstiski lūgt pretendentu pagarināt sava piedāvājuma derīguma termiņu.**

|  |  |
| --- | --- |
| **Iepirkuma priekšmeta apraksts** | |
| Vispārējie noteikumi | Iepirkums paredz pētniecības projekta vajadzībām nepieciešamo pakalpojumu iegādi |
| Atbilstība Eiropas Savienības standartiem ekspluatācijā un Latvijas Republikas likumdošanai | Atbilstība Latvijas Republikas likumdošanai. |
| Pakalpojumu sniegšanas vieta | Pēc vienošanās |
| Garantija, ne mazāk, kā | Ne mazāk kā 12 mēneši (no pieņemšanas nodošanas akta parakstīšanas brīža). |
| Papildus noteikumi | Konkursa dalībniekiem ir tiesības iesniegt piedāvājumu par katru atsevišķu pilnu loti, katrā gadijumā piedāvājums tiks vērtēts kā saimnieciski visizdevigākais piedāvājums. |

**Iepirkuma priekšmeta apraksts:**

**TEHNISKĀ SPECIFIKĀCIJA – PAKALPOJUMI (IZSTRĀDĀŠANA)**

|  |  |  |  |
| --- | --- | --- | --- |
|  | **Tehniskās specifikācijas prasības** | | **Pretendenta tehniskais piedāvājums** |
|  | **Vispārīgās prasības** | |  |
|  | Pretendenti nodrošina atbilstību Latvijas Republikas normatīvajiem aktiem par iepirkumu. | | *[Pretendenta apliecinājums par prasības izpildi]* |
|  | Informācija par pretendenta pieredzi un atbilstību iepirkuma priekšmetam. | | *[Pretendenta apliecinājums par prasības izpildi]* |
|  | Atbilstošu dokumentu un sertifikātu kopijas, kas apliecina pretendenta kvalifikāciju un kompetenci. | | *[Pretendenta apliecinājums par prasības izpildi]* |
|  | Norādes par iepriekš veiktajiem līdzīgiem projektiem vai pakalpojumiem. | | *[Pretendenta apliecinājums par prasības izpildi]* |
|  | Garantijas apliecinājumi, kas apliecina piegādāto materiālu vai pakalpojumu kvalitāti un atbilstību nolikumā noteiktajām prasībām | | *[Pretendenta apliecinājums par prasības izpildi]* |
|  | Pretendentam nedrīkst būt nodokļu parādu lielāku par 150 EUR; | | *Pretendenta apliecinājums par prasības izpildi]* |
|  | Pretendents nedrīkst būt pasludināts par maksātnespējīgu; | | *Pretendenta apliecinājums par prasības izpildi]* |
|  | **Vispārīgās Prasības Izpildītājam** | | ***[Jānorāda, tehniskais apraksts, kas apliecina katras prasības (parametra) izpildi,*** |
| 2.1. | Konfidencialitātes politika | |  |
|  | **NDA** | Skices, konceptuālais dizains un tehnisko uzdevumu tāmes sastādīšanai nodrošinām tikai pēc Neizpaušanas vienošanās (NDA) parakstīšanas. |  |
|  | Pieredze | |  |
|  | **Specializācija** | Pierādīta pieredze alumīnija peldlīdzekļu projektēšanā un konstruktīvo risinājumu izstrādē, sagatavojot ražošanai nepieciešamo tehnisko dokumentāciju atbilstoši nozares ISO standartiem. |  |
|  | **Darbības ilgums** | Vismaz 5 gadu pieredze kuģu būves nozarē |  |
|  | Sertifikāti | |  |
|  | **Kvalitātes vadība** | Derīgs ISO 9001 sertifikāts, ko izsniegusi atzīta iestāde |  |
|  | 2D rasējumu izstrāde | |  |
|  | **Rasējumu izstradāšana** | Balstoties uz konceptuālo dizainu un tehnisko uzdevumu veikt stabilizācijas aprēķinu. |  |
|  | **Izpildes ātrums** | Ne vairāk, kā 300 stundas |  |
|  | 3D modeļa izveide | |  |
|  | **Programmatūra** | Izmantot nozares standarta CAD/CAM programmatūru (Solidworks, Rhino, Autocad3D, ShipConstructor). |  |
|  | **Detalizācija** | Augsti detalizēts un precīzs 3D modelis, kas ietver visas konstrukcijas, iekārtas un sistēmas, nodrošinot kļūdu samazināšanu. |  |
|  | **Saderība** | Modelim jābūt pilnībā integrētam ar citām sistēmām (PLM, CAM) un jānodrošina sadarbība starp dažādām disciplīnām. |  |
|  | **Izpildes ātrums** | Ne vairāk, kā 528 stundas |  |
|  | CFD analīze | |  |
|  | **CFD analīze** | Veikt hidrodinamisko analīzi (Computational Fluid Dynamics), lai optimizētu korpusa formu, novērtētu pretestību un ūdens plūsmas. Izmantojot programmatūru - Orca3D, Simuleon |  |
|  | **Izpildes ātrums** | Ne vairāk, kā 50 stundas |  |
|  | FMEA analīze | |  |
|  | **FMEA analīze** | Veikt kļūdu seku analīzi (Failure Mode and Effects Analysis), lai sistemātiski identificētu un novērstu potenciālos riskus projektēšanā un ražošanā (RPN aprēķins) izmantojot prorgammatūru Ansys. |  |
|  | **Izpildes ātrums** | Ne vairāk, kā 85 stundas |  |
|  | 2D izklājumu sagatavošana | |  |
|  | **Datu avots** | Automātiski ģenerēt no apstiprināta 3D modeļa, lai nodrošinātu datu konsekvenci un precizitāti (Autocad, Solidworks). |  |
|  | **Formāts** | Failiem jābūt standarta CAD formātā (DXF vai DWG), kas ir saderīgs ar nestinga un CNC griešanas iekārtām. |  |
|  | **Izpildes ātrums** | Ne vairāk, kā 80 stundas |  |
|  | Griešanas karšu (Nesting) izveide | |  |
|  | **Optimizācija** | Izmantot specializētu nestinga programmatūru, lai maksimāli samazinātu materiāla atgriezumus un optimizētu griešanas ceļus (piem., common line cutting). |  |
|  | **Izvade** | Jāģenerē NC programmas CNC iekārtām un darba dokumentācija ar visu nepieciešamo informāciju (loksnes ID, detaļu saraksts, griešanas laiks). |  |
|  | **Izpildes ātrums** | Ne vairāk, kā 28 stundas |  |
|  | Liekšanas karšu izveide | |  |
|  | **Datu saturs** | Jādefinē optimālā liekšanas secība, instrumentu (puansons, matrica) izvēle un aizmugurējo pieturu pozīcijas, balstoties uz 3D modeļa datiem. |  |
|  | **Simulācija** | Obligāta 3D liekšanas simulācija ar sadursmju kontroli, lai pārbaudītu detaļas izgatavojamību un novērstu kļūdas pirms ražošanas. |  |
|  | **Izpildes ātrums** | Ne vairāk, kā 40 stundas |  |
|  | Montāžas rasējumu izveide | |  |
|  | **Standarti** | Rasējumiem jāatbilst kuģu būves ISO standartiem (piem., ISO 128, ISO 129, ISO 7519). |  |
|  | **Saturs** | Jāģenerē no 3D modeļa, skaidri attēlojot montāžas secību, detaļu identifikāciju (atsaucoties uz materiālu specifikāciju), metināšanas šuves (saskaņā ar ISO 2553) un visus nepieciešamos izmērus. |  |
|  | **Izpildes ātrums** | Ne vairāk, kā 176 stundas |  |

\_\_\_\_\_\_\_\_\_\_\_\_\_\_, 2025 \_\_\_\_\_. \_\_\_\_\_\_\_\_\_\_\_\_\_\_\_\_

*/vieta/ /datums/*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pārstāvja paraksts

*(neaizpilda, ja dokuments tiek parakstīts ar drošu vai EIS elektronisko parakstu)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pārstāvja vārds, uzvārds, amats

**Vispārējie noteikumi.**

* **Iesniedzot galējo piedāvājumu visiem pakalpojumu sniedzējam jānorāda vienības cena;**
* Visām izmaksām, kas attiecas uz konkrēto pakalpojumu jābūt iekļautām.
* Galējā piedāvājuma sagatavošanas un iesniegšanas prasības:
* Informācija par piegādātāju (uzņēmuma rekvizīti);
* Iepirkuma priekšmeta tehniskā specifikācija, norādot **pakalpojumu vienību cenu.**
* Paredzamais līguma izpildes termiņš – 08.2025 - 02.2027;
* Piedāvājuma derīguma termiņš – 180 dienas ;
* Piedāvājuma cena EUR bez PVN;
* Piedāvājuma datums, sagatavotāja vārds, uzvārds, amats, paraksts, kontaktinformācija;
* Piedāvājums sagatavots datorrakstā, iekļaujot visu prasīto informāciju.
* Pretendentiem jāaizpilda un jāiesniedz iepirkuma 2. Pielikums - Apliecinājums par neatkarīgi izstrādātu piedāvājumu.

7. Pretendenti savus jautājumus var iesūtīt ne vēlāk kā līdz 2025. 16. jūlijam plkst. 17.00, pēc minētā laika pretendentu jautājumi netiks pieņemti un izskatīti.

7.1. Pretendenti savus gala piedāvājumus var iesniegt iesūtot tos apliecinot ar drošu elektronisko parakstu nosūtot savu piedāvājumu uz e-pastiem [djelizarovs@victec.lv](mailto:djelizarovs@victec.lv) un [ingus@1b.lv](mailto:ingus@1b.lv) līdz 2025. 25. jūlijam plkst. 17:00 un pārliecinoties par dokumenta saņemšanu, ko apliecina ziņa no saņēmēja vai e-pasta apliecinājums par e-pasta un pievienoto dokumentu saņemšanas apliecinājums no e-pastu pakalpojumu nodrošinātāja.

7.2. Piedāvājumam jābūt sagatavotam un iesniegtam latviešu vai angļu valodā.

7.3. Pretendentiem jāaizpilda un jāiesniedz iepirkuma 2. Pielikums - Apliecinājums par neatkarīgi izstrādātu piedāvājumu.

7.4. Iepirkumā par uzvarētāju tiks atzīts Pretendents, kura piedāvājums pilnībā atbilst tehniskajai specifikācijai un kurš piedāvās zemāko cenu par katru pilnu loti atsevišķi.

/\_\_\_\_\_\_\_\_\_\_\_\_\_\_\_\_\_\_\_\_\_\_\_/

VIC TEC SIA

Valdes priekšsēdētājs

Pielikums Nr. 1. Līguma paraugs

**IEPIRKUMA LĪGUMS Nr.** **xxx**

Vieta xx.05.2025.

**SIA “xxxxx”** (turpmāk tekstā – Pasūtītājs), tās valdes priekšsēdētāja Vārds Uzvārds personā, kurš rīkojas uz statūtu pamata, no vienas puses, un

**SIA “xxxxx”**, (turpmāk tekstā – Izpildītājs, pielikumos dēvēts arī par Piegādātāju), tās valdes locekļa personā, kurš rīkojas uz nolikuma pamata, no otras puses,

turpmāk tekstā - Pasūtītājs un Izpildītājs, katrs atsevišķi saukts “Līdzējs”, bet abi kopā “Līdzēji”, noslēdz sekojoša satura līgumu, turpmāk tekstā “Līgums”:

1. **LĪGUMA PRIEKŠMETS**
   1. Līgums tiek slēgts, pamatojoties uz Izpildītāja iesniegto piedāvājumu, atsaucoties uz 2025. gada xx. xxxxxx Iepirkumu uzraudzības biroja mājas lapā publicēto paziņojumu par iepirkumu: **“Pētniecībai nepieciešamo pakalpojumu iepirkums SIA “VIC TEC” vajadzībām” Iepirkuma identifikācijas Nr. 09072025-1.**
   2. Pasūtītājs uzdod, bet Izpildītājs apņemas veikt darbus, kas noteikti Līguma Pielikumā Nr.1 – Iepirkuma priekšmeta tehniskā specifikācija, atbilstoši Izpildītāja iesniegtajam piedāvājumam, turpmāk – „Darbi”.
   3. Veicot Darbus, Izpildītājs izmanto savu darbaspēku un tehniskos līdzekļus. Pasūtītājs apņemas pieņemt no Izpildītāja saskaņā ar Līgumu izpildītos Darbus un samaksāt par tiem Līgumā noteiktajā apjomā un kārtībā.
   4. Līguma priekšmets tiek finansēts SIA „MAŠĪNBŪVES KOMPETENCES CENTRS” un „Centrālā finanšu un līgumu aģentūra” noslēgtā līguma **Nr. 5.1.1.2.i.0/2/24/A/CFLA/008** ietvaros.
2. **DARBU IZPILDES TERMIŅI**
   1. Darbu izpildes apjoms un termiņi tiek noteikti Līdzēju saskaņotos veicamo Darbu pasūtījumos. Katra pasūtījuma dokumentācijā jāiekļauj:

 Piegādājamo preču vai sniedzamo pakalpojumu detalizēts apraksts;

 Apjomu norādes, ieskaitot mērvienības un kopējās specifikācijas;

 Piegādes vai darbu izpildes termiņi, norādot konkrētus datumus;

* 1. Pasūtījumus sagatavo rakstiskā formā.
  2. Pēc pasūtījuma apstiprināšanas Izpildītājam ir pienākums nodrošināt precīzu tā izpildi norādītajos termiņos, ievērojot visas kvalitātes un tehniskās prasības.
  3. Paveikto Darbu izpildi apliecina savstarpēji parakstītais pieņemšanas nodošanas akts.
  4. Galīgais Darbu izpildes termiņš – 20xx. gada xx. xxxxxxx.

1. **LĪGUMA CENA UN NORĒĶINI**
   1. Līguma cena par veicamajiem Darbiem ir **€** **+ PVN**.
   2. Izpildīto Darbu apmaksa tiek veikta 10 (desmit) dienu laikā pēc attiecīgā Darbu pieņemšanas – nodošanas akta parakstīšanas un attiecīga Izpildītāja rēķina saņemšanas.
   3. Pēc Līguma noslēgšanas pieļaujams avansa maksājums, kas nepārsniedz 10% no kopējās Līguma summas. Šādu Izpildītāja avansa rēķinu Pasūtītājs apmaksā 10 (desmit) dienu laikā pēc attiecīga rēķina saņemšanas. Avansa maksājuma veikšanas gadījumā tas dzēšams par attiecīgo avansa summu samazinot nākamā Izpildītāja izrakstītā rēķina summu.
2. **DARBA NODOŠANAS UN PIEŅEMŠANAS KĀRTĪBA**
   1. Izpildītājs nodod un Pasūtītājs pieņem iepriekšējā periodā izpildītos Darbus, Pusēm parakstot starpposma pieņemšanas – nodošanas aktu.
   2. Darbi tiek pieņemti, ja Izpildītājs ir iesniedzis Pasūtītājam atbilstoši šī Līguma 1.5. punkta noteikumiem sagatavotu pētījuma pārskatu (atskaiti) par attiecīgā etapa (vai starpposma) darba uzdevumu izpildi, informāciju par Darbu apmēriem un izlietotajiem līdzekļiem tādā detalizācijas pakāpē, lai Pasūtītājs var novērtēt cenas atbilstību padarītajam un tirgus cenām.
   3. Ja pieņemot attiecīgos Darbus, Pasūtītājs konstatē, ka veikto Darbu kvalitāte neatbilst Līguma noteikumiem, Izpildītājam ir jānovērš konstatētie trūkumi un attiecīgie Darbi tiek pieņemti un pieņemšanas - nodošanas akts tiek parakstīts pēc trūkumu novēršanas.
   4. Ja Pasūtītājs atklāj trūkumus Darbu izpildē pēc pieņemšanas – nodošanas akta parakstīšanas, Izpildītājam ir pienākums novērst konstatētos trūkumus Darbu izpildē Pušu saskaņotajos termiņos, pretējā gadījumā Izpildītājam ir pienākums atmaksāt Pasūtītājam saņemto summu par attiecīgā Darba izpildi.
3. **LĪDZĒJU TIESĪBAS UN PIENĀKUMI**
   1. Pasūtītājam ir tiesības kontrolēt Līguma noteikumu izpildi.
   2. Ja Līgumā noteikto pētījumu veikšanai Pasūtītājam ir jānodod Izpildītājam noteikti materiālu paraugi, Pasūtītājs apņemas piegādāt šos paraugus Izpildītājam Līdzēju saskaņotajos termiņos. Pēc Darbu izpildes Izpildītājs nodod apstrādātos materiālus atpakaļ Pasūtītājam, izņemot, ja pētījumu veikšanas rezultātā materiāli nav saglabājušies.
   3. Pasūtītājam ir tiesības vienpusēji izbeigt Līgumu jebkurā laikā, ja 1.4.punktā minētais līgums tiek lauzts vai jebkādu citu iemeslu dēļ zaudē spēku.
   4. Ja iestājas Līguma 5.3.punktā minētais nosacījums, tad ne mazāk kā 10 (desmit) dienas pirms šī Līguma izbeigšanas Pasūtītājam rakstveidā par to jāinformē Izpildītājs. Izpildītājs apzinās, ka šī Līguma izpilde ir iespējama tikai ar finansējuma piesaisti no ES Fondiem, kam pamatā ir 1.4.punktā minētais līgums. Tādēļ Pasūtītājam bez samaksas par faktiski izpildīto Darba apjomu nav pienākums atlīdzināt Izpildītājam jebkādas citas izmaksas, zaudējumus vai atrauto peļņu, ja Līgums tiek priekšlaicīgi izbeigts sakarā ar Līguma 5.3.punktā minētajiem apstākļiem.
   5. Abiem Līdzējiem ir tiesības vienpusēji lauzt Līgumu, ja otrs Līdzējs nepilda Līguma noteikumus un pārkāpumu nav novērsis 10 (desmit) darba dienu laikā no brīdinājuma saņemšanas.
   6. Līguma priekšlaicīgas laušanas gadījumā Līdzēji sastāda aktu, kurā tiek norādīts faktiski izpildītā Darba apjoms un tā vērtība līdz Darbu pārtraukšanas brīdim, kā arī izpildītā Darba vērtība. Samaksu par faktiski izpildītājiem Darbiem Pasūtītājs veic šajā Līgumā noteiktajā kārtībā. Izpildītājam ir pienākums iesniegt Pasūtītājam apliecinājumu, ka Izpildītāja grāmatvedības politikā ir iestrādāti šādi vienoti principi:
      1. Finanšu plūsmu nodalīšanas principi grāmatvedībā;
      2. Ieņēmumu un izmaksu uzskaites principi atbilstoši veiktajām saimnieciskajām darbībām un darbībām, kas nav saimnieciskas darbības;
      3. Zinātnisko pakalpojumu vērtības (tirgus cenas) noteikšanas principi.
   7. Izpildītājam ir pienākums skaidri nodalīt finanšu plūsmas, kuras veido Pasūtītāja pasūtītie pakalpojumi, no finanšu plūsmām, kas saistītas ar citām Izpildītāja saimnieciskajām darbībām un darbībām, kas nav saimnieciskā darbība.
   8. Par saskaņotā pasūtījuma Darbu izpildes termiņu neievērošanu, ja Izpildītājs nav novērsis termiņa kavējumu arī 15 (piecpadsmit) dienu laikā no Pasūtītāja atgādinājuma saņemšanas, Izpildītājs maksā Pasūtītājam līgumsodu 0,1 % apmērā no kavēto Darbu summas par katru nokavēto dienu, bet kopā ne vairāk par 10% no kavēto Darbu summas.
   9. Līgumu var grozīt, apturēt uz nenoteiktu laiku vai pārtraukt pēc Līdzēju savstarpējas rakstiskas vienošanās, kas pievienojama Līgumam kā tā neatņemama sastāvdaļa un kurā jānorāda faktiski izpildītā Darba apjoms un tā vērtība līdz Darbu pārtraukšanas brīdim.
   10. Nepieciešamības gadījumā Līguma grozīšanas ierosinātājs otram Līdzējam iesniedz noteiktus priekšlikumus, uz kuriem jāatbild ne vēlāk kā 10 (desmit) dienu laikā. Ja Līdzēji nevienojas, domstarpības tiek izskatītas Latvijas Republikas normatīvajos aktos noteiktajā kārtībā.
4. **NEPĀRVARAMA VARA**
   1. Līdzēji tiek atbrīvoti no atbildības par daļēju vai pilnīgu Līgumā paredzēto saistību neizpildi, ja tiem par iemeslu bijuši sekojoši nepārvarami apstākļi:
      1. karadarbība vai tās draudi, militārs iebrukums vai cits ārvalstu naidīgs akts;
      2. sacelšanās, revolūcija, dumpji, varas sagrābšana vai pilsoņu karš;
      3. radiācija, jonizācija, radioaktīvais piesārņojums, piesārņojums ar sprāgstvielām vai citām bīstamām vielām;
      4. zemestrīce, vētras, plūdi un citas postošas dabas parādības;
      5. citi no Līdzējiem neatkarīgi un iepriekš neparedzami apstākļi, kas kavē Darbu izpildi vai padara to neiespējamu.
   2. Iestājoties nepārvaramas varas apstākļiem, Līdzējiem ir pienākums ne vēlāk kā 2 (divu) darba dienu laikā pēc minēto iemeslu konstatēšanas iesniegt rakstveidā paziņojumu otram Līdzējam. Paziņojumā jāraksturo apstākļi, kā arī jāsniedz to ietekmes vērtējums attiecībā uz savu saistību izpildi saskaņā ar šo Līgumu. Paziņojumā jānorāda paredzamais līgumsaistību izpildes turpinājuma termiņš.
   3. Līdzēji var vienpusēji izbeigt šo Līgumu, ja nepārvaramas varas apstākļi turpinās ilgāk par 1 (vienu) kalendāro mēnesi. Šādā gadījumā neviens no Līdzējiem nav tiesīgs pieprasīt tādejādi radušos zaudējumu atlīdzību. Ja Līgums tiek izbeigts nepārvaramas varas apstākļu dēļ, Pasūtītājs norēķinās ar Izpildītāju tikai par faktiski izpildītajiem Darbiem.
   4. Nepārvaramas varas apstākļiem beidzoties, Līdzējam, kurš pirmais ir konstatējis minēto apstākļu izbeigšanos, ir pienākums nekavējoties iesniegt otram Līdzējam rakstisku paziņojumu.
5. **CITI NOTEIKUMI**
   1. Jautājumi, kuri nav tieši atrunāti šī Līguma tekstā, tiek risināti saskaņā ar Latvijas Republikā spēkā esošiem normatīvajiem aktiem.
   2. Par jebkurām izmaiņām Līdzēju rekvizītos un citā būtiskā informācijā Līdzēji nekavējoties paziņo viens otram.
   3. Jebkādas izmaiņas Līgumā un tā dokumentos tiks uzskatītas par spēkā esošām, ja tās būs noformētas rakstiski un tās būs parakstījuši abi Līdzēji.
   4. Līguma darbības laikā un vismaz 10 gadus pēc Līguma izpildes Līdzēji apņemas neizpaust trešajām personām konfidenciālo informāciju, ko satur šis Līgums un kas tiek iegūta, pildot šo Līgumu, t.sk. tehniska un komerciāla rakstura informāciju par otra Līdzēja darbu. Šajā punktā noteiktais neattiecas uz gadījumiem, kad informācijas izpaušanu paredz Latvijas Republikas normatīvie akti, tajā skaitā informāciju likumīgi pieprasa kompetentas valsts institūcijas, vai no Līguma vai citas Līdzēju vienošanās nepārprotami izriet vēlme kādu noteiktu informāciju padarīt publiski pieejamu.
   5. Līguma ietvaros radīto Izpildītājs apņemas neizmantot savās komercdarbības interesēs.
   6. Līguma ietvaros radītais intelektuālais īpašums pieder Pasūtītājam.
   7. Līdzēji vienojas, ka šī Līguma izpilde ir obligāts noteikums visiem Līdzēju tiesību un saistību pārņēmējiem.
   8. Izpildītājs bez iepriekšējas Pasūtītāja rakstiskas piekrišanas nedrīkst cedēt prasījuma tiesības kas izriet no šī Līguma, kā arī pārjaunot Līgumu. Jebkāda cesija vai pārjaunojums bez iepriekšējas Pasūtītāja rakstiskas piekrišanas nerada citam nekādas tiesības, tajā skaitā tiesības uz rīcību pret Pasūtītāju.
   9. Līdzēji veiks visus nepieciešamos pasākumus, lai strīdus un domstarpības, kas var rasties, pildot šo Līgumu, atrisinātu sarunu ceļā. Gadījumā, ja Līdzēji šādā veidā nevienosies, strīdi un domstarpības tiks risinātas Latvijas Republikas tiesās tiesību aktos noteiktajā kārtībā.
   10. Līgums ir izstrādāts un parakstīts, piedaloties abiem Līdzējiem, 2 eksemplāros ar vienādu juridisku spēku – pa 1 eksemplāram katram Līdzējam.
6. **NOBEIGUMA NOTEIKUMI**
   1. Līgums stājas spēkā no brīža, kad to parakstījuši abi Līdzēji.
   2. Līgums, tā visi esošie un turpmākie pielikumi tiek sastādīti un parakstīti divos eksemplāros un ir ar vienādu juridisko spēku.
7. **LĪDZĒJU JURIDISKĀS ADRESES UN REKVIZĪTI**

|  |  |
| --- | --- |
| SIA “xxx”  Reģ.nr.: xxx  Adrese: xxx  Banka: xxx  Konts: xxx |  |
| V.Uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Pielikums Nr.2**

**iepirkumam Nr. 09072025-1**

VIC TEC SIA

**Apliecinājums par neatkarīgi izstrādātu piedāvājumu**

Ar šo, sniedzot izsmeļošu un patiesu informāciju,

*Pretendenta nosaukums, reģ. Nr.*

(turpmāk – Pretendents) attiecībā uz konkrēto iepirkuma procedūru apliecina, ka:

1. Pretendents ir iepazinies un piekrīt šī apliecinājuma saturam.
2. Pretendents apzinās savu pienākumu šajā apliecinājumā norādīt pilnīgu, izsmeļošu un patiesu informāciju.
3. Pretendenta iepirkuma piedāvājumu ir parakstījusi/šas pretendenta pilnvarotā/ās persona/s.
4. Pretendents informē, ka ir iesniedzis piedāvājumu neatkarīgi no konkurentiem1 un bez konsultācijām, līgumiem vai vienošanām. Pretendentam ne ar vienu konkurentu nav bijusi saziņa attiecībā uz:
   1. cenām;
   2. cenas aprēķināšanas metodēm, faktoriem (apstākļiem) vai formulām;
   3. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai
   4. tādu piedāvājuma iesniegšanu, kas neatbilst iepirkuma prasībām;
   5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums.
5. Pretendents nav apzināti, tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas.
6. Pretendents apzinās, ka Konkurences likumā noteikta atbildība par aizliegtām vienošanām, paredzot naudas sodu līdz 10% apmēram no pārkāpēja pēdējā finanšu gada neto apgrozījuma un pretendentam var tikt piemērota izslēgšana no dalības iepirkuma procedūrā.

/\_\_\_\_\_\_\_\_\_\_\_\_\_/ Paraksts

/\_\_\_\_\_\_\_\_\_\_\_\_\_/ Datums

1 Šī apliecinājuma kontekstā ar terminu „konkurents” apzīmē jebkuru fizisku vai juridisku personu, kura nav Pretendents un kura: 1) iesniedz piedāvājumu šim iepirkumam; 2) ņemot vērā tās kvalifikāciju, spējas vai pieredzi, kā arī piedāvātās preces vai pakalpojumus, varētu iesniegt piedāvājumu šim iepirkumam